Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 362/14/7712	Svidník, 9.9.2014
EEČ : 2-60-60-2014

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 02.08.2014 okolo 01.30 hod. pri kvetinovom záhone na námestí SNP v Stropkove našiel mobilný telefón značky XXXXX S4 v koženom puzdre so SIM kartou a s pamäťovou kartou 34 GB v hodnote 276,- eur, ktorý tam predtým stratil majiteľ mobilného telefónu XXXXX,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ Obvodného oddelenia PZ v Stropkove ČVS: ORP-275/SP-SK-2014 z 18.08.2014 bolo začaté trestné stíhanie vo veci prečinu zatajenia veci podľa § 236 ods. 1 Tr. zák. a súčasne bolo pre tento prečin vznesené obvinenie XXXXX, ktorý ho mal spáchať tak, ako to je uvedené vo výroku tohto uznesenia. 
	Dňa 08.09.2014 mi poverený príslušník PZ predložil vyšetrovací spis s návrhom, aby na obvineného XXXXX bola podaná obžaloba pre uvedený prečin.
	Po preskúmaní vyšetrovacieho spisu som zistil, že skrátené vyšetrovanie je vedené pre prečin, na ktorý zákon ustanovuje trest odňatia slobody, ktorého horná hranica je 1 (jeden) rok.
	Ďalej som zistil, že obvinený v rámci svojho výsluchu vyhlásil, že spáchal skutok, za ktorý je trestne stíhaný a prehlásil, že dáva súhlas na podmienečné zastavenie trestného stíhania.
	Tiež som zistil, že 05.08.2014 bol uvedený mobil s príslušenstvom policajtami zaistený a 25.08.2014 vrátený poškodenému XXXXX, ktorý prehlásil, že mu už žiadna škoda netrvá.
	Obvinený v mieste trvalého pobytu požíva dobrú povesť, pričom doposiaľ nebol odsúdený. Škola ho hodnotí ako priemerného žiaka.
	Vzhľadom na to, že boli splnené podmienky na podmienečné zastavenie trestného stíhania podľa § 216 ods. 1 písm. a/, b/, c/ Tr. por. bolo potrebné rozhodnúť tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor